ยำตำรวจหั่นดอกไม้และกระบอง 01/04/61
ไม่ว่าอะไรจะเกิดขึ้น สองสิ่งที่จะทำให้เราผ่านทุกอย่างได้ คือ สติ และ ความอดทน กากบาท ประจำวัน อาทิตย์ที่ 1 เมษายน 2561,งานหนักที่รัฐบาลฝากความหวังไว้ที่สำนักงานตำรวจ แห่งชาติช่วยลดอุบัติเหตุ ตาย-เจ็บ เทศกาลสงกรานต์ ประเพณีที่เป็นเอกลักษณ์ของความเป็นไทย แต่ทุกปีมีความสูญเสียทั้งผู้ได้รับบาดเจ็บและเสียชีวิตมากที่สุด สาเหตุหลักของการเกิดอุบัติเหตุและเสียชีวิตเมาแล้วขับ และขับรถเร็วเกินกำหนด,ทุกปีต้องวางมาตรการดูแลความปลอดภัยในชีวิตและทรัพย์สิน ให้บริการและอำนวยความสะดวกด้านการจราจร พล.ต.อ.เฉลิมเกียรติ ศรีวรขาน รอง ผบ.ตร. พล.ต.ท.ชาญเทพ เสสะเวช ผบช.น. เปิดอบรมโครงการเสริมสร้างประสิทธิภาพการควบคุมสายตรวจด้วยระบบ QR Code รองรับการตรวจตู้แดง ในช่วงเทศกาลสงกรานต์ และเปิดโครงการหลักที่คนส่วนใหญ่ไว้วางใจ ฝากบ้านให้ตำรวจ ช่วยดูแลบ้านช่วงวันหยุดยาว,จบสวยงาม ศาลจังหวัดกระบี่ อ่านคำพิพากษาคดีฆาตกรรม 8 ศพครอบครัวของ นายวรยุทธ สังหลัง หรือ ผู้ใหญ่บัติ ผู้ใหญ่บ้าน หมู่ 1 ตำบลบ้านกลาง อำเภออ่าวลึก จังหวัดกระบี่ ตำรวจรวบตัวผู้บงการและผู้ต้องหาครบทีม นายซูริก์ฟัต หรือ บังฟัต บ้านนพวงศ์สกุล กับพวก คดีนี้ พล.ต.อ.จักรทิพย์ ชัยจินดา ผบ.ตร. หัวหน้าทีมสืบสวนและจับกุมนายบังฟัต เดินทางลงมาร่วมรับฟังคำพิพากษาด้วยตัวเอง,ศาลพิพากษาลงโทษประหารชีวิต จำเลยที่ 1 ถึง 6 ส่วนที่เหลือโทษจำคุก พล.ต.อ.จักรทิพย์ แถลงว่า อย่างที่พูดไว้ครั้งที่ลงมาทำคดี หลังได้ตัวผู้ต้องหาเชื่อว่าศาลจะต้องพิพากษาประหารชีวิต เป็นไปตามพยานหลักฐาน ศาลใช้คำว่า อำมหิต และไม่วิตกกังวลอะไร หากจำเลยจะอุทธรณ์ ถือเป็นสิทธิ์,เป็นการปิดคดีที่สมบูรณ์ และเป็นตัวอย่างงานสืบสวนคดีฆาตกรรมอำพราง,ค่อยคลี่คลายลงมาก หลัง พล.ต.ต.สุรเชษฐ์ หักพาล รอง ผบช.ทท. ขยายผลจับเครือข่ายแก๊งคอลเซ็นเตอร์ข้ามชาติ จากสถิติรับแจ้งเหตุของ ศป.ฉปทน.ตร. ตั้งแต่วันที่ 8 ธ.ค. ถึง 22 มี.ค. รับแจ้ง 408 คดี มูลค่าความเสียหาย 205,227,906 บาท เชื่อว่ายังมีผู้เสียหายที่ถูกหลอกลวงอีก แต่ยังไม่ได้เข้ามาร้องทุกข์,พล.ต.อ.จักรทิพย์ ชัยจินดา ผบ.ตร. และ พล.ต.ต.สุรเชษฐ์ คิดมาตรการช่วยเหลือและบรรเทาความเดือดร้อน อายัดเงินคืนให้พี่น้องประชาชนที่ตกเป็นเหยื่อต่อเนื่อง เป็นครั้งที่ 9 ได้รับเสียงชื่นชมอย่างมาก,กองบัญชาการตำรวจท่องเที่ยว และ ตำรวจภูธรจังหวัดสมุทรปราการ ตามกลิ่นรวบแก๊งปลอมบัตรมัคคุเทศก์เถื่อน เรียกเก็บเงินหัวละ 20,000 บาท อ้างจัดฝึกอบรมโดย กรมการท่องเที่ยว อบรมเสร็จได้บัตรไกด์ (ปลอม) หากอบรมไม่ผ่านเก็บเงินเพิ่ม อ้างใช้วิ่งเต้น 200,000 บาท โดยคนที่เข้าอบรมไม่รู้เรื่องว่าถูกหลอก มี นายแดง หรือนายสงวน เนตรเสาร์ เป็นผู้ติดต่อประสานงานจัดทำบัตรมัคคุเทศก์ปลอมเชื่อว่ามีอีกหลายแก๊ง,ปรับรวดเร็ว พล.ต.อ.จักรทิพย์ ชัยจินดา ผบ.ตร. มอบให้ พล.ต.ท.ณัฐธร เพราะสุนทร ผู้ช่วย ผบ.ตร. เป็นผู้แทน ตร.ร่วมกับ ธนาคารกรุงไทย และ กลุ่มเซ็นทรัลกรุ๊ป แถลงข่าวให้บริการรับชำระค่าปรับจราจรผ่านเคาน์เตอร์ CenPay ขยายช่องทางรับชำระค่าปรับจราจรผ่านเคาน์เตอร์ของ CenPay 8 พันจุดทั่วประเทศ,อำนวยความสะดวกให้กับผู้ที่ได้รับใบสั่งแบบไม่เรียกเก็บใบขับขี่ เริ่มให้บริการ 2 เม.ย.นี้,บช.ทท. รับสมัครทดสอบความรู้ความสามารถด้านภาษาอังกฤษ เจ้าหน้าที่ตำรวจระดับรอง สว.-ผบ.หมู่ เพื่อใช้ประกอบการแต่งตั้ง ในสังกัด บช.ทท. เปิดรับสมัครตั้งแต่วันที่ 28 มี.ค.-11 เม.ย. ประกาศรายชื่อผู้มีสิทธิ์สอบ,วันที่ 20 เม.ย. ทดสอบวันที่ 28 เม.ย. และประกาศรายชื่อ ผู้ผ่านการทดสอบวันที่ 4 พ.ค.,กากบาท
งานหนักที่รัฐบาลฝากความหวังไว้ที่สำนักงานตำรวจ แห่งชาติช่วยลดอุบัติเหตุ ตาย-เจ็บ เทศกาลสงกรานต์ ประเพณีที่เป็นเอกลักษณ์ของความเป็นไทย แต่ทุกปีมีความสูญเสียทั้งผู้ได้รับบาดเจ็บและเสียชีวิต
เทศกาลสงกรานต์,อำนวยความสะดวกด้านการจราจร,ฆ่ายกครัว,แก๊งคอลเซ็นเตอร์ข้ามชาติ,ยำตำรวจหั่นดอกไม้และกระบอง,ข่าวทั่วไป